2022.10.19.
HU
Az Európai Unió Hivatalos Lapja
L 271/1
II (Nem jogalkotási aktusok)
NEMZETKÖZI MEGÁLLAPODÁSOK A TANÁCS (EU) 2022/1974 HATÁROZATA (2022. október 13.) az Európai Unió és a Guyanai Szövetkezeti Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Európai Unió nevében történő aláírásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (5) bekezdésével, tekintettel az Európai Bizottság javaslatára, mivel: (1)
2003 május 21-én a Bizottság elfogadta a Tanácsnak és az Európai Parlamentnek címzett, „Az erdészeti jogszabályok végrehajtása, erdészeti irányítás és erdészeti termékek kereskedelme (FLEGT) – javaslat uniós cselekvési tervre” című közleményt.
Az említett közleményben meghatározott cselekvési terv (a továbbiakban: a FLEGT cselekvési terv) az illegális fakitermelés elleni fellépést célzó intézkedéseket sürgetett a fakitermelő országokkal kialakítandó önkéntes partnerségi megállapodások útján.
A Tanács a FLEGT cselekvési tervről 2003 október 13-án fogadta el következtetéseit, 2005. július 11-én pedig az Európai Parlament állásfoglalást fogadott el a témában.
(2)
2005. december 5-én a Tanács felhatalmazta a Bizottságot, hogy partnerségi megállapodásra irányuló tárgyalásokat kezdjen a fakitermelő országokkal aFLEGT cselekvési terv végrehajtása érdekében.
(3)
2005. december 20-án a Tanács elfogadta a 2173/2005/EK rendeletet (1), amely FLEGT engedélyezési rendszert hozott létre az Unióba irányuló faanyag-behozatal tekintetében azon országok vonatkozásában, amelyekkel az Unió önkéntes partnerségi megállapodást kötött.
(4)
Az Európai Unió és a Guyanai Szövetkezeti Köztársaság közötti az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás (a továbbiakban: megállapodás) megkötésére irányuló, a Guyanai Szövetkezeti Köztársasággal folytatott tárgyalásokat a megállapodás 2018. november 23-i parafálásával sikeresen lezárták.
(5)
A megállapodást alá kell írni, figyelemmel annak későbbi időpontban történő megkötésére,
ELFOGADTA EZT A HATÁROZATOT:
1. cikk Az Európai Unió és a Guyanai Szövetkezeti Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére (2).
(1) A Tanács 2005. december 20-i 2173/2005/EK rendelete az Európai Közösségbe irányuló faanyag-behozatal FLEGT engedélyezési rendszerének létrehozásáról (HL L 347., 2005.12.30., 1. o.).
(2) A megállapodás szövegét a megkötéséről szóló határozattal együtt hirdetik ki.